หลายบริษัทธุรกิจ ที่ผูกพันการโฆษณาประชาสัมพันธ์ของตนไว้กับ Tiger Wood ต่างจำกัดความสัมพันธ์กับเขาเป็นการชั่วคราว
ไม่มีรายงานข่าวในขณะนี้ว่า นักกอล์ฟมือหนึ่งของโลก Tiger Woods ไปหลบอยู่ที่ไหน หลังจากที่ Tiger ประกาศในเว็บไซท์ของเขาว่า จะพักการเล่นกอ
แต่ที่เป็นข่าวเมื่อวันวานนี้คือบริษัทธุรกิจที่ใช้นักกอล์ฟผู้นี้ ในการโฆษณาสองบริษัทประกาศเปลี่ยนแปลงความสัมพันธ์กับTiger Accenture บริษัทที่รับปรึกษางานธุรกิจทั่วโลกประกาศว่า Tiger Woods ไม่เป็นผู้แทนที่เหมาะสมของบริษัทอีกต่อไปในขณะที่บริษัทขายเครื่องโกนหนวด Gillette จะจำกัดความสัมพันธ์กับTiger เป็นระยะเวลาหนึ่ง นอกจากธุรกิจที่ Tigerทำโฆษณาประชาสัมพันธ์ให้แล้ว วงการโทรทัศน์และวงการกอล์ฟเองก็กล่าวแสดงความวิตกกังวลว่า ถ้าไม่มี Tiger Woods แล้ว ผลกระทบต่อรายได้ และธุรกิจของตนจะเป็นอย่างไรกันบ้าง เวลานี้ บรรดาผู้บริหารบริษัทธุรกิจที่ผูกพัน การโฆษณาประชาสัมพันธ์ของตนไว้กับTigerWoods คงกำลังกุมศีรษะและครวญครางอย่างที่ Bob Garfield บรรณาธิการวารสาร Advertising Age บรรยายไว้ นอกจาก Gillette และ Accentureแล้ว รายงานข่าวกล่าวว่า AT&T ยักษ์ใหญ่ในอุตสาหกรรมโทรคมนาคมของอเมริกาก็กำลังทบทวนความสัมพันธ์กับ Tiger อยู่ด้วยและนักวิเคราะห์ธุรกิจการเงินให้ความเห็นว่า การตัดสินใจของธุรกิจรายใหญ่อย่างนี้ สามารถส่งผลกระทบไปทั่ววงการ นิตยสาร Forbes รายงานไว้เมื่อเดือนตุลาคมที่ผ่านมาว่าTiger Woods เป็นนักกีฬาคนแรกที่ทำได้รายได้ถึงหนึ่งพันล้านดอลล่าร์Tiger มีรายได้ราวๆ 110 ล้านดอลล่าร์ต่อปีแต่เพียงหนึ่งในสี่มาจากการเล่นกอล์ฟ นอกนั้นเป็นรายได้จากการโฆษณา ในอีกด้านหนึ่งวงการโทรทัศน์ก็กำลังวิตกกังวลว่า จำนวนผู้ชมกีฬากอล์ฟทางทีวีจะลดลง ในปีหน้า PGATour กำหนดรายการแข่งขันไว้ 33 รายการทาง networkTV และอีก 10 กว่ารายการทาง GolfChannel เมื่อปี ค.ศ. 2008 Tiger พักการเล่นเพื่อรักษาตัวจากการผ่าตัดเอ็นหัวเข่า ผู้ชมทางโทรทัศน์ลดลง 50% แต่ที่กำลังวิตกกังวลกันมากกว่าคือวงการกอล์ฟเอง Max Clifford นักประชาสัมพันธ์ชาวอังกฤษกล่าวว่า กอล์ฟต้องการ Tiger Woodsมากกว่า TigerWoods ต้องการกอล์ฟ และนักกอล์ฟอาชีพ John Daly อธิบายไว้ได้อย่างชัดเจนตรงประเด็นว่า วงการกอล์ฟต้องการ Tiger และยิ่งในยามเศรษฐกิจถดถอยอย่างนี้ หาสปอนเซ่อร์ให้กับการแข่งขันกอล์ฟไม่ได้ง่ายๆถ้าไม่มี Tiger Woods โทรทัศน์ ABC รายงานไว้ว่าเมื่อ Tiger Woods เริ่มเล่นกอล์ฟเป็นอาชีพนั้นเงินรางวัลสำหรับการแข่งขันกอล์ฟโดยรวมต่อปี ตกประมาณ 70 ล้านดอลล่าร์เวลานี้ เพิ่มขึ้นไปเป็นเกือบ 280 ล้านดอลล่าร์ต่อปี ผู้บริหารข่ายงานโทรทัศน์รายหนึ่งตั้งคำถามที่หลายๆคนสงสัย แต่ยังไม่มีคำตอบให้ในขณะนี้ คือ การพักเล่นกอล์ฟของ Tigerครั้งนี้จะยาวนานแค่ไหน หนึ่งเดือน หกเดือน หรือ หนึ่งปี